Palitra qəzetiAşok Sajjanxar: “Bakı Forumu dünyada təhlükəsizliyin təmin olunması üçün əlverişli zəmin yaradır”
Aşok Sajjanxar: “Bakı Forumu dünyada təhlükəsizliyin təmin olunması üçün əlverişli zəmin yaradır”
Tarix: 06.11.2013 | Saat: 15:59:00 | E-mail | Çapa göndər
Bakı Beynəlxalq Humanitar Forumu dünyada təhlükəsizliyin təmin olunması və xalqlar arasında dialoqun inkişafı üçün əlverişli zəmin yaradır.
Bu sözləri müsahibəsində III Bakı Beynəlxalq Humanitar Forumunda iştirak etmiş İctimai Harmoniya Milli Fondunun katibi, Hindistanın Qazaxıstanda, İsveçdə və Latviyada sabiq səfiri Aşok Sajjanxar söyləyib.
A.Sajjanxar deyib ki, humanitar əməkdaşlıq ölkələri və xalqları ədalət və tolerantlıq, həmrəylik və qarşılıqlı hörmət dəyərləri əsasında birləşdirməklə sivilizasiyaların dialoqundakı maneələri aradan qaldırmağa kömək edir.
Bu cür forumların və konfransların təşkili ilə Azərbaycanın dünyada sülhə, əmin-amanlığa mühüm töhfələr verdiyini bildirən A.Sajjanxar ölkəmizin müasir dövrdə ən böyük problemlərdən olan ayrı-seçkiliyin və ksenofobiyanın qarşısının alınması istiqamətində təşəbbüslərinin yüksək qiymətləndirildiyini vurğulayıb.